polyglot-tagger/wikipedia-language-snippets-filtered huggingface dataset:
முதுமலை புலிகள் சரணாலயத்தில் இவ்விலங்கினங்கள் பனிக்கட்டிகள் நிறைந்த இலையுதிர் காடுகள், குறைந்த அளவு பசுமையான புல்வெளிகள் மற்றும் முட்கள் நிறந்த வனப்பகுதிகளில் மற்றும் தண்ணீர் தென்படும் கிராமப்புற பகுதிகளிலும் தென்படுகின்றன. மியான்மரிலுள்ள ஹிலாகா தேசிய பூங்காவின் கலப்பு இலையுதிர் மற்றும் மூங்கில் காடுகளில் இவைகள் இருப்பது பதிவு செய்யப்பட்டுள்ளது.
இந்திய சிறிய புனுகு பூனைகள் பெரும்பாலும் இரவு நேரங்களில் தனது உணவத்தைத் தேடி நிலப்பரப்பு மற்றும் தரையில் உள்ள துளைகள், பாறைகளிலுள்ள பூச்சியினங்களை உணவாகக் கொள்ளும்
இவர் தன் வாழ்நாள் முழுதும் கடுமையான உழைப்பைச் செலுத்தினார். இவர் வால்வெள்ளியின் மினுக்கலைக் கான ஆறுமணி நேரங்கூட முகில்சூழ்ந்த வானத்தை பார்த்துக்கொண்டே இருப்பார். ஏ. கிரேசு குக் விண்கல் பிரிவின் பொறுப்பு இயக்குநராக ஆனதும் இவர் 1910 இல் பிரித்தானிய வானியல் கழகத்தில் சேர்ந்தார். இக்கழக உறுப்பினராக, இவர் வட, தென் அனலொளிகள், அந்திக் காலொளிகள், வால்வெள்ளிகள், விண்கற்கள் ஆகியவற்றை நோக்கீடுகள் செய்து அவைசார்ந்த ஆய்வுக் கட்டுரைகளை வெளியிட்டுள்ளார். தன் ஆய்வை விரிவுபடுத்தவும் ஆய்வுத் தகவல்களைத் துல்லியப்படுத்தவும் மரங்களைவிட உயரமான மேடையைத் தன் தோட்டத்தில் அமைத்தார். நோக்கிடுகளின்போது இவருக்குப் பல இடைஞ்சல்கள் ஏற்பட்டுள்ளன; இவர் முதல் உலகப்போரின்போது நோக்கீட்டுக்கு வீச்சு விளக்குகளைப் பயன்படுத்தியதால் ஒரு காவலர் இவரை செருமானிய ஒற்றராகக் கருதி அச்சுறுத்தியுள்ளார். இவர் தன் வீட்டுக்கு அருகாமியில் குண்டுகளைப் போட்டபோதும் நோக்கீடுகளில் ஈடுபட்டார்.
வில்சன் 1864 ஜூலை 19 இல் எலனுக்கும் எஃப். எசு. வர்திங்டனுக்கும் உலோவசுடாஃப்ட்டில் பிறந்தார். இவரது தந்தையார் மருத்துவரும், அறுவையரும், இயற்கை அறிவியலில் ஆர்வம் கொண்டவரும் ஆவார். இவர் ஓய்வு பெற்றதும் நுண்ணோக்கியியல் ஆய்வில் ஈடுபட்டார். இவர் பியம்மேத்தாவை இயற்கை ஆய்வில் ஈடுபாடு கொள்ளச் செய்துள்ளார். இவர் செவிலியரால் வளர்க்கப்பட்டார். இவர் செருமனியிலும் சுவிட்சர்லாந்திலும் பள்ளிக்கல்வியைப் பெற்றார். இவர் இத்தாலியில் இசைப்பயிற்சி பெற்று இசைக்கலைஞர் ஆனார். இவர் குயில்தால் இசை, நாடகப் பள்ளியில் ஆசிரியராகவும் பல்லிய இசைப்பாளராகவும் உள்ளார். இவர் வில்லிசை வல்லுனர்; இசைப்பண் உருவாக்க வல்லவர். இவர் 1910 இல் வானியற்பியலாளராகிய ஆல்பிரெட் பவுலர் விரிவுரைகளைக் கேட்டு வானியலில் ஆர்வம் மீதுற்றார். இவர் வானியலின்பால் பெரிதும் கவரப்பட்டதால் அதற்காக தன் இசைத்துறையையே துறந்துவிட்டார்.
இவர் 1910 முதல் 1920 வரை 10,000 க்கும் மேலான விண்கற்களை நோக்கீடு செய்துள்ளார். அவற்றில் 650 விண்கற்களுக்கு வழித்தடங்களையும் கணித்துள்ளார். இவர் 1913 இல் தனித்து 20டி/வெசுட்டுபால் வால்வெள்ளி புவியைக் கடப்பதைப் பதிவு செய்துள்ளார். இவர் பல ஆய்வுக் கட்டுரைகளை வெளியிட்டதும், 1916 இல் அரசு வானியல் கழக ஆய்வுறுப்பினராகத் தேர்வு செய்யப்பட்டார். மேலும், இவர் பிரெஞ்சு வானியல் கழகத்திலும் அன்வர்சு வானியல் கழகத்திலும் உறுப்பினர் ஆனார். இவர் 1920 ஜூலையில் அர்வர்டு கல்லூரியில் எட்வர்டு சார்லசு பிக்கெரிங் ஓராண்டு ஆய்வுந்ல்கை இருக்கையில் அமர்த்தப்பட்டார். இப்பணியமர்தத்தை அறியும் முன்னே இவர் இறந்துவிட்டார்.
வில்சன் நடனமாடி மகிழ்வார். இத்தாலி, பிரெஞ்சு, செருமனி மொழிகளை விருப்பமுடன் கற்றார். இவர் விலங்குகளிடம் அன்பு காட்டினார்;எப்போதும் ஒரு நாயை உடன்வைத்திருந்தார்;குதிரையேற்றத்தில் வல்லவராக இருந்தார். இவர பயணம் செய்வதில் ஆர்வம் பூண்டிருந்தார். இவர் ஓராண்டு இத்தாலியில் தங்கிய பிறகு, கனடாவுக்கும் ஐக்கிய அமெரிக்காவுக்கும் பயணம் சென்றுவந்துள்ளார். இவர் வானியலில் ஆர்வம் கொள்வதற்கு முன்பாக பல சிறுகதைகளைப் பல இதழ்களில் எழுதியுள்ளார்.
பியம்மேத்தா வில்சன் ஒரு பிரித்தானிய வானியலாளர் ஆவார். இவர் 1916 இல் அரசு வானியல் கழகத்தில் ஆய்வுறுப்பினராகத் தேர்வு செய்யப்பட்டார்.
டொலுயிடீன் நீலமானது, பெரும்பாலும் எப்பாரின் என்ற தகுதியினால் அவைகளின் சைட்டோபிளாசக் குறுமணிகளில் காணப்படும் அடிநாட்டக்கல செல்களை அடையாளம் காணப் பயன்படுத்தப்படுகிறது, இது குருத்தெலும்பு போன்ற திசுக்களில் காணப்படும் புரோட்டியோகிளைக்கான்கள் மற்றும் கிளைகோசமினோகிளைக்கான்களை நிறமேற்ற பயன்படுத்தப்படுகிறது. அடிநாட்டக்கல செல்கள் மற்றும் குருத்தெலும்பு ஆகியவற்றின் வலுவான அமிலத்தன்மையுடைய பெருமூலக்கூற்று கார்போஹைட்ரேட்டுகள் நீல நிறச் சாயத்தின் காரணமாக சிவப்பு நிறமாக மாற்றமடையும் நிகழ்வானது மெட்டாகுரோமேசியா என அழைக்கப்படுகிறது.
டொலுயிடீன் நீலத்தின் காரக்கரைசல்கள் பொதுவாக பிசின்-உட்பொதிக்கப்பட்ட திசுக்களில் காணப்படும் பகுதியளவு மெல்லிய பகுதிகளைத் சாயமேற்ற பயன்படுத்தப்படுகின்றன. உயர் இல் இச்சாயமானது நியூக்ளிக் அமிலங்கள் மற்றும் அனைத்து புரதங்களோடும் இணைகிறது. திசுக்கள் அனைத்தும் சாயமேற்றப்பட்டாலும், பிரிவுகளின் மெல்லிய தன்மை காரணமாக கட்டமைப்பு விவரங்கள் தெளிவாகத் தெரிகின்றன. பகுதியளவு-மெல்லிய பிரிவுகள் அவற்றைக்காட்டிலும் மேலதிக மெல்லிய பிரவுகளோடு இணைந்து காணப்படும் நேர்வில் அவை எதிர்மின்னி நுண்நோக்கி மூலம் ஆய்வு செய்யப்படுகின்றன.
டொலுயிடீன் நீலக்கரைசலானது, தாவரங்களில் செல் சுவர்களில் காணப்படும் மாவிய இழைகளை ஒன்றோடு ஒன்று பிணைக்கும் சிக்கலான கரிம மூலக்கூறான லிக்னின் எனும் சேர்மத்தைக் கண்டறிய உதவுகிறது. டொலுயிடீன் சோதனையானது நீலத்திலிருந்து இளஞ்சிவப்பிற்கு மாற்றமடைவது நேர்மறையான முடிவாகும். இதே போன்ற சோதனையானது, புளோரோகுளூசினால்-ஐதரோகுளோரிக் மிலக் கரைசல் சிவப்பாக மாறுவதாகும்.
டொலோனியம் குளோரைடு டொலுயிடீன் நீலம் அல்லது டி.பி.ஓ எனவும் அழைக்கப்படும் ஒரு நேரயனியைக் கொண்ட காரச் சாயமாகும். இந்த சாயம் இழையவியலிலும் சில நேரங்களில் மருத்துவச சிகிச்சையிலும் பயன்படுத்தப்படுகிறது.
இந்த நிகழ்ச்சியின் முதல் பருவமானது ஜூன் 6, 2009 முதல் ஒவ்வொரு ஞாயிற்றுக்கிழமைகளிலும் இரவு 8 மணிக்கு ஒளிபரப்பானது. இரண்டாம் பருவமானது ஜூலை 29, 2017 முதல் ஒவ்வொரு சனிக்கிழமை மாலை 6 மணிக்கு மற்றும் ஞாயிற்றுக்கிழமை மதியம் 12 மணிக்கும் ஒளிபரப்பானது. அதன் பிறகு ஒவ்வொரு ஞாயிற்றுக்கிழமைகளிலும் மதியம் 3 மணிக்கு ஒளிபரப்பானது.
முதல் பருவத்தில் குரூப்பிலை டூப்பு, சிரிச்ச போச்சு மற்றும் மாத்தியோசி போன்ற மூன்று சுற்றுக்கள் உண்டு. 3 பிரபலங்கள் கலந்துகொள்ளவர்கள், முதலில் அவர்களுக்கு 1000 மதிப்பெண் கொடுக்கப்படும். ஒவ்வொரு சுற்றிலும் அவர்களின் மதிப்பெண் கணக்கிடப்படும் இறுதியில் யாரிடம் அதிக மதிப்பெண் இருக்கிறன்றது அவரே வெற்றியாளர் ஆவார்.
அது இது எது என்பது விஜய் தொலைக்காட்சியில் 2009 முதல் 2019 ஆம் ஆண்டு வரை ஒளிபரப்பான நகைச்சுவை தொலைக்காட்சி நிகழ்ச்சி ஆகும். இந்த நிகழ்ச்சியை முதலில் தொகுப்பாளர் மற்றும் நடிகருமான சிவகார்த்திகேயன் தொகுத்துவழங்கினார், அதன் பிறகு தொகுப்பாளர் மா கா பா ஆனந்த் என்பவர் தொகுத்து வழங்கினார்.
இந்த பருவத்தில் சிரிச்ச போச்சு சுற்றில் பங்குபெற்ற நகைச்சுவை நடிகர்கள் ரோபோ சங்கர், ராமர் போன்ற சிலர் தற்பொழுது மிகவும் பிரபலமாக உள்ளார்கள். இந்த பருவத்தை தொகுத்து வழங்கிய சிவகார்த்திகேயன் தமிழ் திரைப்படத்துறையில் எல்லோராலும் அறியப்படும் நடிகராக உள்ளார்.
இரண்டாம் பருவத்தில் சிங் இன் த ரெயின், சிரிச்ச போச்சு, 5 என்றுதலுக்குள்ள போன்ற சுற்றுக்கள் உண்டு, நான்கு பெயர் இரண்டு அணியாக பங்கு கொள்வார்கள்.
ஷான் மசூத் இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20 போட்டிகளில் விளையாடி வருகிறார். இடது-கை மட்டையாளரான இவர் வலது-கை மிதவேகப் பந்து வீச்சாளர் ஆவார். இவர் துர்ஹாம் எம்சிசியு, ஃபெடரல் ஏரியாஸ், கராச்சி ஒயிட்ஸ், முல்தான் சுல்தான்ஸ், பாக்கித்தான் அ அணி, 19 வயதிற்கு உட்பட்ட பாக்கித்தான் அணி ஆகிய அணிகளுக்காக உள்ளூர்ப் போட்டிகளில் விளையாடி வருகிறார். ஆகஸ்டு 2018 இல் பாக்கிஸ்தான் துடுப்பாட்ட வாரியம் இவர் உட்பட முப்பத்து மூன்று வீரர்களுக்கு 2018-19 ஆம் ஆண்டிற்கான மத்திய ஒப்பந்த விருதினை வழங்கியது.
2007 ஆம் ஆண்டில் நடைபெற்ற முதல் தரத் துடுப்பாட்டப் போட்டிகளில் இவர் அறிமுகமானார். அந்தத் தொடரில் ஐதராபாத் அணிக்கு எதிரான போட்டியில் கராச்சி அணிக்காக விளையாடிய இவர் 54 ஓட்டங்கள் எடுத்தார். இவர் துவக்க வீரரான அசாத் சபிக்குடன் இணைந்து முதல் இணைக்கு 154 ஓட்டங்கள் எடுத்தார். மேலும் இவர் தர்ஹாம் பல்கலைக்கழக அணிக்காக மூன்று முதல் தரத் துடுப்பாட்டப் போட்டிகளில் விளையாடியுள்ளார்.
தற்போது இவர் பாக்கித்தான் தேசிய வங்கி அணிக்காக விளையாடி வருகிறார். 2011 ஆம் ஆண்டில் குவைத் -இ-அசாம் வாகையாளர் கோப்பைத் தொடரில் ஐதராபாத் அணிக்காக இவர் விளையாடினார். அந்தத் தொடரில் அந்த அணி கோப்பையை வென்றது. 2018 ஆம் ஆண்டில் நடைபெற்ற பாக்கித்தான் கோப்பைத் தொடரில் கைபர் பக்துன்குவா அணிக்காக விளையாடினார். இந்தத் தொடரில் இவர் துணைத் தலைவராக இருந்தார்.
ஷான் மசூத் அக்டோபர் 14, 1989இல் குவைத்தில் பிறந்தார். அவரின் தந்தை வங்கியில் வேலை பார்த்து வந்தார். குவைத் தாக்குதலுக்குப் பிறகு இவரின் குடும்பம் தனது சொந்த நாடான பாக்கித்தானுக்குச் சென்றது.
தனித்தனியாக செயல்பட்டுக் கொண்டிருந்த நைல் அற்றின் வடிநிலப் பகுதியான கீழ் எகிப்தியர்களும், நைல் ஆறு தோன்றும் மேல் எகிப்திய மக்களிடையே அடிக்கடி மோதல்கள் ஏற்பட்டது. மேல் எகிப்தின் மனன்ர் நார்மேர், நைல் ஆற்றின் வடிநிலப் பகுதியான கீழ் எகிப்தியர்களை வென்று இரண்டு பகுதிகளை ஒருங்கிணைத்தார்.
எகிப்திய இராச்சியத்தில், கடவுளின் நேரடி பிரதிநிதியான, தெய்வத்தன்மை பொருந்திய மன்னர்களே கடவுளின் தலைமைப் பூசாரியாக அடுத்த மூவாயிரம் ஆண்டுகளுக்கு தொடந்தனர்.
மறைந்த அரச குடும்பத்தினர்களின் உடலை அடக்கம் செய்து அதன் மீது எழுப்பும் பிரமிடுகளுக்கு முன்னோடியாக, துவக்க கால எகிப்திய அரச மரபுகளின் ஆட்சியில், இறந்த அரச குடும்பத்தினரின் உடல்களை, மஸ்தபா எனும் நித்திய வீட்டை எழுப்பி, அதில் புதைக்கும் வழக்கம் கொண்டிருந்தனர். இவர்களது ஆட்சிக் காலத்தில் எகிப்தில் எழுத்துக் கலை மேலும் வளர்ந்தது.
பண்டைய அண்மை கிழக்கின் தெற்கு லெவண்ட் பகுதிகளில் புழங்கிய கலைநயமிக்க அழகிய மட்பாண்டங்கள் போன்று எகிப்திலும் தயாரிக்கப்பட்டது. இக்காலத்தில் செப்புப் பாத்திரங்களின் பயன்பாடு மக்களிடையே பரவலாக இருந்தது. துவக்க கால எகிப்திய அரச மரபுகளின் ஆட்சிக் காலத்தில் மெசொப்பொத்தேமியாவில் கையாண்ட கட்டிடக்கலை முறைகளை எகிப்தில் புகுத்தினர்.
பொதுவாக எகிப்தின் துவக்க கால அரச மரபுகளை, எகிப்தின் முதல் வம்சம் என்றும் எகிப்தின் இரண்டாம் வம்சம் எனப்பிரிப்பர். கிமு 2686ல் பழைய எகிப்து இராச்சியம் தோன்றிய பின் இத்துவக்க கால எகிப்திய அரச மரபுகள் முற்றிலும் மறைந்து போனது.
மேல் எகிப்தையும், கீழ் எகிப்தையும் ஒருங்கிணைத்த, எகிப்தின் முதல் வம்சத்தின் முதல் மன்னர் நார்மெர் ஆவார். நெக்ரபோலிசில் கிடைத்த முத்திரைகளில் முதலாம் வம்சத்தின் ஐந்தாம் மன்னர் பாரோ டென்னின் கல்லறை கண்டெடுக்கப்பட்டுள்ளது.
எகிப்தின் மைய அரசின் கட்டிடங்கள் மரத்தால் அல்லது மணற்கற்களால் ஆன திறந்தவெளி கோயில்களாகக் கட்டினர். இவ்வரச மரபுகளுக்கு முன்னிருந்த பட எழுத்துகள் மூலம், அம்மக்களின் பேச்சு மொழி ஒரளவே தெரிய வருகிறது.
கிமு 3600-க்கு முன்னர் கற்காலத்தில், எகிப்திய சமூகங்கள் நைல் ஆற்றின் இரு கரைகளிலே குடியிருப்புகள் அமைத்து, வீட்டு விலங்குகள் வளர்த்தும் வேளாண்மை செய்தும் வாழ்ந்தனர்.
ஒருங்கிணைந்த எகிப்தினை ஆண்ட முதல் அரச வம்சத்தின் ஆட்சிக் காலத்தில் தலைநகரம் தினீஸ் நகரத்திலிருந்து மெம்பிசுக்கு மாற்றப்பட்டது.
குப்புசாமி வெகுளியான மனிதன். அவனுக்கு பாண்டியினுடைய நாடக குழுவில் இணைய வேண்டும் என்ற ஓர் கனவு இருந்தது. இவருடைய குழுவே இந்து சமய நிகழ்ச்சிகளில் பல கலைகளை ஆற்றிவந்தது. பாண்டியின் குழுவில் உள்ள வாசி என்பவனின் துர்நடத்தை காரணமாக பாண்டி அவனை குழுவை விட்டு நீக்கிவிட்டு குப்புசாமியை குழுவில் இணைத்துகொள்கிறார். பாண்டியின் மகள் பொன்னம்மா பார்வை அற்றவள். பின்னர் பொன்னம்மாவும் குப்புசாமியும் ஒருவரை ஒருவர் காதலிக்கின்றனர். மேடை நிகழ்ச்சிகளுக்கு பணம் கொடுப்போர் பெண்கள் மேடையில் ஆட வேண்டும் என விரும்புகிறார்கள். ஒரு மேடை நிகழ்ச்சியின் போது பாண்டி இறந்து போகவும் அவரின் குழுவில் இருதவர்கள் பிரிந்து சென்றனர். குப்புசாமியும் பொன்னம்மாவும் நடிகர்களாக மாறவேண்டும் என்ற நோக்குடன் ஊரைவிட்டு புறப்பட்டு வாசியுடன் போய் தங்குகின்றனர். ஆனால் வாசியோ பொன்னம்மாவை கற்பழித்துவிட்டு குப்புசாமியை மனநல மருத்துவமனைக்கு அனுப்பிவிடுகிறான். அங்கிருந்து தப்பித்த குப்புசாமி வாசியைப் பழிவாங்குவது கதையின் இறுதி அம்சமாக இருந்தது.
அவதாரம், 1995 இல் வெளிவந்த தமிழ்த் திரைப்படமாகும். நாசர் இத்திரைப்படத்தை எழுதி இயக்கியிருந்தார். இத்திரைப்படமே நாசர் இயக்கிய முதல் திரைப்படமாகும். இத்திரைப்படத்தின் முன்னணி கதாபாத்திரங்களில் நாசர், ரேவதி ஆகியோர் நடித்திருந்தனர். வைத்தியநாதன் இத்திரைப்படத்தைத் தயாரித்திருந்தார். இளையராஜா இத்திரைப்படத்திற்கு இசையமைத்துள்ளார். மேலும் சூன் 9, 1995 ஆம் திகதியன்று வெளியிடப்பட்டுள்ளது.
மகாதேவியை முதலில் ஆங்கிலேய பள்ளியில் சோ்ந்தாலும் எதிா்ப்பினாலும், இசைவின்மையினாலும் அங்கிருந்து மாற்றி அலகாபாத் நகரம் கிராஸ்வெயிட் பெண்கள் கல்லூரியில் சோ்த்துப் படிக்கவைத்தனர். பலவகுப்பு மற்றும் பல மதங்களைச் சோ்ந்த மாணவா்கள் தங்கும் கிராஸ்வெயிட் கல்லூரி விடுதியில்தான், ஒற்றுமையின் அருமையை உணா்ந்து கொண்டதாக மகாதேவி தெரிவித்துள்ளாா். அங்கு உணவு விடுதியும் அவரவா் மதங்களின் தேவைக்கேற்பவே அமைந்திருந்தது என்கிறாா். முதலில் மகாதேவி சிறு சிறு கவிதைகள் எழுதி வந்தாலும், இவருடைய சக மாணவிகளும் குறிப்பாக மூத்த மாணவி சுபத்ரா குமாரி சௌகான் போன்றோா், இவா் திறமையை நன்கு அறிந்து கொண்டனா். சுபத்ராவும், மகாதேவியும் நேரம் கிடைக்கும் பொழுது கவிதை எழுதத் தொடங்கினா். இருவரும் தமது கவிதைகளை பத்திரிக்கைகளுக்கு வெளியிட அனுப்பி வைத்தவண்ணமிருந்தனா். ஓரிரு கவிதைகள் பத்திரிக்கைகளில் வெளியிடப்பட்டன. இருவரும் கவியரங்குகளில் பங்கு பெற்று தம் கவிதைகளை வாசித்துக் காட்டினா். இவ்வாறு இருவரும் கிராஸ்வெயிட் பள்ளியில் பட்டம் பெற்றுச் செல்லும்வரை தொடா்ந்தனா்
‘சய்யவாது’ என்னும் இந்தி இலக்கியப் பிரிவின் , முக்கியமான நான்கு கவிஞா்களுள் மகாதேவியும் ஒருவராகக் கருதப்படுகிறாா். சூா்யகாந் திருபாதி நிராலா, ஜெய்சங்கா் பிரசாந்த் மற்றும் சுமிதிராநந்தன் பந்த் ஆகியோா் மற்ற மூவா் ஆவாா். தம் கவிதைகளில் யமன் போன்று பல்வேறு கதைகளை உவமானமாகக் கையாண்டுள்ளாா். ‘நிலகாந்த்’ என்னும் இவா் கவிதை, மயிலுடன் தமது அனுபவத்தை விளக்குவது போன்று அமைந்துள்ளது. இக்கவிதை மைய உயா்நிலைக் கல்வி வாரியம் ஏழாம் வகுப்புப்பிற்கு ஒரு பாடமாக வைத்துள்ளது. கவுரா என்னும் இலக்கியம் இவரது வாழ்க்கைச் சரிதையை ஒட்டி எழுதப்பட்டது. இக்கதையில் இவா் ஒரு அழகான பசு குறித்து எழுதியுள்ளார். இதைப் போலவே இவா் இளமைக் காலச் சுயசரிதையும் புகழ் பெற்ற நூலாகும். இது மைய உயா்நிலைக் கல்வி வாரியத்தால் 9 ஆம் ஆண்டிற்கு பாடமாக வைக்கப்பட்டுள்ளது. இவரது மற்றொரு கவிதையான “மாதூா், மாதூா் மேரே திபக் ஜல்” மைய உயா்நிலைக் கல்வி வாரியத்தால் 10 ஆம் வகுப்பிற்குப் பாடமாக வைக்கப்பட்டுள்ளது.
பாருக்காபாது என்னும் நகரில் 1907 ஆம் ஆண்டு மாா்ச்சு மாதம் 26 ஆம் நாள் பிறந்தவா் மகாதேவி. 1916 ஆம் வருடம் இவருக்கு 9 வயது ஆனபோது இவா் திருமணம் நடைபெற்றது. திருமணத்திற்குப் பின்னரும் தம் பெற்றோருடனே தங்கியிருந்து அலகாபாத் நகரில் ‘கிராஸ்வெயிட்’ பெண்கள் பள்ளியில் கல்வியைத் தொடா்ந்தாா். மகாதேவியைப் போலவே பிற்காலத்தில் பெரிய கவிஞராக திகழ இருக்கும் சுபத்ராகுமாரி சௌஹான் என்னும் சக மாணவியை பள்ளியில் சந்தித்தாா். இவரது கணவா் லக்நௌ நகரில் கல்வி பயின்று கொண்டிருக்கும் பொழுதே, மகாதேவியும் தமது கல்வியைத் தொடா்ந்து 1929 ஆம் வருடம் அலகாபாத் பல்கலைக் கழகத்தில் இளங்கலை பட்டமும், 1933 ஆம் ஆண்டு சமஸ்கிருதத்தில் முதுகலைப் பட்டமும் பெற்றுத் தேறினாா்.
பெண்கள் குடும்பத்துக்குப் பாரம் என்று கருதி வந்த காலத்தில், தாம் ஒரு முற்போக்குச் சிந்தனை உள்ள மதக் கட்டுப்பாடற்ற பரந்த மனப்பாண்மையுடைய குடும்பத்தில் பிறந்தது தமது அதிா்ஷ்டம் என்று தமது இளமைக்கால சரித்திரத்தில் மகாதேவி பதிவு செய்துள்ளாா். இவரது தாய் சமஸ்கிருதத்திலும், இந்தியிலும் புலமைபெற்றவா். இவா் பாட்டனாா், இவருக்கு 9 வயதில் திருமணம் செய்து வைத்தாலும் குடும்ப விதிகளை அனுசரிக்க வேண்டும் என்று எதிா்பாாத்தாலும் இவரை அறிவாளியாக வளா்க்க வேண்டும் என்று விரும்பினாா். மகாதேவி தம்மை கவிதை எழுத ஊக்குவித்ததும், இலக்கியத்தில் ஆா்வத்தைத் தூண்டியதும் தம் தாயாா்தான் என்று பதிவு செய்துள்ளாா்.
மகாதேவி வா்மா இந்தியாவின் இந்தி கவிஞா், விடுதலைப் போராட்ட வீரா் மற்றும் ஒரு கல்வியாளா். “நவீன மீரா” என்று பரவலாக அறியப்பட்டவா். தற்கால இந்தி கவிதை உலகின் “சாய்யாவாது” என்னும் உணா்ச்சிமயமான இலக்கிய இயக்கத்தின் பெரும்பங்கு வகித்தவா் மகாதேவி. இந்தக்காலகட்டம் 1914 முதல் 1938 ஆம் ஆண்டுவரை ஆகும். அலகாபாத் நகரில் உள்ள ‘பிரியா ஜி மகிளா வித்யா பீடம்’ என்னும் மகளிா் உண்டு உரைவிட கல்லூரியில் முதல்வராகவும், பின்னா் துணைவேந்தராகவும் பதவி வகித்துள்ளாா்.
மகாதேவியின் கணவா் முனைவா் ஸ்வருப் நாராயண வா்மா, மகாதேவி பாா்ப்பதற்கு அழகாக இல்லை என்பதால் இவருடன் சோ்ந்து வாழ மறுத்துவிட்டாா். மகாதேவி தம் கணவரை மறுமணம் செய்ய வற்புறுத்தியுள்ளாா். ஆனால் அவா் மறுத்துவிட்டாா். மகாதேவி புத்தமத பாலி, பிரகிரித் உரைகளைத் தம் பட்டப் படிப்பின் போது படித்திருந்ததால் புத்த துறவியாக விரும்பினாலும் கடைசியில் அவ்வாறு செய்யவில்லை.
இவருடைய சிறுகவிதைகள் அடங்கிய ஐந்து பாகங்களும், படைப்பாற்றலும், சிறந்த தொழில்நுட்பமும் பறைசாற்றும் சிறு கவிதைகளும் நிறைந்த தொகுப்பாகும்.
மண்ணின் ஈரப்பத அளவு அதிகமாக இருக்கும் இரவு நேரத்திலோ அல்லது நீராவிப்போக்கு குறைவாக இருக்கும் பகல் நேரத்திலோ சில சத்துநீரோட்டத் தாவரங்களில் சைலம் பகுதியில் வேர் அழுத்தம் தோன்றுகிறது. நீராவிப்போக்கு அதிகமாக இருக்கும்போது சைலச் சாறு பொதுவாக அழுத்தத்திற்கு உட்படுவதற்கு மாறாக ஆவியுயிர்ப்பீர்ப்பில் காணப்படுகிறது. வேர் அழுத்தம் காரணமாக சில தாவரங்களில் , இலைகளின் முனைகளிலோ அல்லது விளிம்புகளிலிருந்தோ துளித்துளியாக சைலச்சாறு கசிகிறது அல்லது உமிழப்படுகிறது. மண்ணுக்கு அருகேயுள்ள தாவரத்தின் அடி இளந்தண்டை நீக்குவதன் மூலம் வேர் அழுத்தம் ஆய்வு செய்யப்படுகிறது. வேர் அழுத்தம் காரணமாக வெட்டப்பட்ட தண்டின் சைலம் திசுவிலிருந்து சாறு பல மணி நேரத்திற்கு அல்லது நாட்களுக்குக் கசிகிறது. அழுத்தத்தை அளக்கும் ஒரு மானோமீட்டர் வெட்டப்பட்ட இத்தண்டுடன் இணைக்கப்பட்டால் வேர் அழுத்தத்தை நம்மால் அளவிட முடியும்.
கனிம ஊட்டச்சத்து அயனிகளை வேர்களின் சைலம் திசுவில் கடத்துவதன் மூலம் வேர் அழுத்தம் ஏற்படுகிறது. நீராவிப் போக்கு நடைபெறாமல் அயனிகள் தண்டுகளுக்கு கடத்தப்படுவதால் அவை வேர்த்தொகுப்பில் திரண்டு நீர்த்திறனைக் குறைக்கின்றன. பின்னர் சவ்வூடு பரவல் காரணமாக மண்ணிலிருந்து தண்ணீர் வேர் தொகுப்புக்குள் பரவுகிறது. சைலத்தில் திரளும் தண்ணீர் வலிமையான செல்கள் மீது அழுத்தம் கொடுப்பதால் வேர் அழுத்தம் தோன்றுகிறது. வேர் அழுத்தம் கொடுக்கும் சக்தியினாலேயே தண்ணீர் வேரிலிந்து தண்டுகளுக்கு ஏறிவருகிறது, ஆனால் உயரமான மரங்களின் உச்சிக்கு தண்ணீர் ஊடுருவுவதற்கு இச்சக்தி போதுமானதாக இல்லை. சில தாவரங்களில் அளவிடப்படும் அதிகபட்ச வேர் அழுத்தம் அவற்றில் தண்ணீரை 6.87 மீட்டர் உயரத்திற்கு மட்டுமே உயர்த்த முடிகிறது. ஆனால் உயரமான மரங்கள் 100 மீட்டர் உயரத்திற்கு மேல் உள்ளன.
சர்க்கரைப் பனை போன்ற மர வகைகளின் சைலத்தில் வசந்த காலத்தின் ஆரம்பத்தில் அதிக அடர்த்தியுள்ள சர்க்கரை குவிக்கிறது, இதுவே பனை சர்க்கரையின் ஆதாரமாகும். சில மரங்கள் பின் குளிர்காலத்தில் அல்லது வசந்த காலத்தின் தொடக்கத்தில் அவற்றின் தண்டு கத்தரிக்கப்படும்போது சைலச்சாற்றை நிற்காமல் தொடர்ந்து வடிக்கின்றன. உதாரணம்: மேப்பிள், எல்ம். இத்தகைய பால் வடிதல் என்பது வேர் அழுத்தத்திற்கு இணையான செயலாகும். அயனிகளுக்குப் பதிலாக சர்க்கரைகள் மட்டும் சைலத்தின் நீர்த்திற்னைக் குறைக்கின்றன. மேப்பிள் மரங்களைப் பொறுத்த வரையில் பால் வடிதல் என்பது வேர் அழுத்தத்தினால் நிகழ்வது அல்ல, அது தண்டில் ஏற்படும் மாற்றங்களால் நிகழ்வது ஆகும் .
குளிர்காலத்தில் சிலசமயங்களில் சைலம் வெசல்கள் காலியாக உள்ளன. இச்சைலம் வெசல்களைக் நிரப்புவதற்கு வேர் அழுத்தம் முக்கியமானதாக இருக்கிறது . இருப்பினும் வேர் அழுத்தம் இல்லாமல் ஊட சில இனங்களின் வெசல்கள் நிரப்பப்படுகின்றன. சில இலையுதிர்கால மரங்களில் அவை இலைகளை உதிர்ப்பதற்கு முன்னர் பெரும்பாலும் வேர் அழுத்தம் அதிகமாக உள்ளது. இலைகள் இல்லாமல் நீராவிப் போக்கு குறைவாக உள்ளது, மேலும் கரிம கரைசல்கள் திரட்டப்பட்டு சைலத்தின் நீர் திறனை குறைக்கின்றன .
வேர் அழுத்தம் என்பது ஒரு வேர் அமைப்பின் செல்களிலுள்ள குறுக்கு சவ்வூடுபரவல் அழுத்தம் ஆகும. இதன் விளைவாக தாவரயினப் பாலானது தாவரங்களின் இலைகளுக்குத் தண்டு வழியாக உயர்ந்து செல்லும் .
வேற்றுலக நுண்ணறிவு உயிரினத்தின் தாக்கம் நம் மீது எந்த அளவுக்கு இருக்கும் எனக் கூற இயலாது. அவர்கள் நம்மை விட அறிவியல் வளர்ச்சியில் மிக முன்னேறி இருப்பார்களேயானால், நம்மைப் போல் ஒரு விலங்கு இனமாக இல்லாமல், ஒரு வேளை, கணிப்பொறிக்குள் இயங்கும் இனமாக இருக்கலாம். அவர்கள் நம்மிடம் தொடர்பு கொள்ள மின் காந்த அலைகள், நேர் முகச் செயல் வடிவங்கள், அவர்கள் உலகத்தில் படைத்த கருவிகள் ஆகிய எதைப் பயன்படுத்தினாலும், அதன் இறுதி முடிவு என்னவாகும் என்று அறுதியிட்டுக் கூற இயலாது.
ஓர் இனத்தின் மீது வலிமை வாய்ந்த மற்றோர் இனம் சேரும் போது என்ன ஆகும் என்பதற்குக் கொலம்பியப் பரிமாற்றம் ஓர் எடுத்துக் காட்டாகக் காட்டப் படுகின்றது. இதனால் இனங்களும் நாகரிகங்களும் அழியும் நிலை ஏற்படலாம்.
வேற்றுலக நுண்ணறிவு உயிரினம் என்பது பூமிக்கு அப்பால் உள்ள கோள்களில் ஏதேனும் நுண்ணறிவு கொண்ட உயிரினம் இருக்குமாயின், அதைக் குறிப்பதாகும். விண்வெளியில் எங்கேனும் நம்மைப் போலவே உயிரினங்கள் இருக்கின்றனவா என்று பழங்காலந் தொட்டே மக்கள் அறிய ஆவலாக இருந்திருக்கின்றனர். சூரியனை, பூமி உட்பட எல்லா கோள்களும் சுற்றி வருகின்றன என்று கோப்பர்னிக்கசு கண்டு பிடித்த பிறகு, பூமியில் உள்ளது போலவே மற்ற கோள்களிலும் மனிதர்கள் வாழ்கின்றனரா என்ற கேள்வி மீண்டும் எழுந்தது. இதன் விளைவாக, அறிவியலிலும் அறிவியல் புனைவுகளிலும் வேற்றுலக நுண்ணறிவு உயிரினம் என்ற கோட்பாடு பலராலும் பேசப் படுகின்ற ஒன்றாக இருக்கின்றது.
வேற்றுலகங்களில் நுண்ணறிவு கொண்ட உயிரினம் இருப்பதற்கு வாய்ப்புகள் இருப்பதாகவே பலரது கருத்துக்கள் கூறுகின்றன. பூமியில் உள்ள மனிதர்கள் மட்டும் தான் இந்த அண்டத்தைப் பார்த்துக் கொண்டிருக்கின்றனர் என்று கூறுவதற்கில்லை. நம் பேரண்டம் இவ்வளவு பெரிதாக இருப்பதால், நுண்ணறிவு கொண்ட உயிரினம் எங்கேயேனும் இருப்பதற்கு வாய்ப்புகள் மிகுதியாகவே இருக்கும் என்று ஸ்டீவன் ஹாக்கிங் போன்ற அறிஞர்கள் கூறியுள்ளனர். ஆயினும், பெர்மி முரண்போலி கூற்றையும் நாம் இங்கு நினைவு கூற வேண்டியுள்ளது. அதாவது, நுண்ணறிவு கொண்ட உயிரினம் வான் வெளியில் இருப்பதற்கு வாய்ப்புகள் மிகுதியாக இருந்தும், இதுவரை அதற்கான ஆதாரம் எதுவும் இல்லை என்பது ஒரு முரண்பாடு.
விண்ணில் அனுப்பப்படும் சேதி எவ்வாறு வேற்றுலக உயிரினங்களால் பிரித்து, உணர்ந்து அறிந்து கொள்ளப்படும் என ஆராய என்று ஒரு பிரிவு இயங்கிக் கொண்டுள்ளது. பிராங்க் திரேக் மற்றும் காரல் சாகன் 1974-இல் உருவாக்கிய ஆர்சிபோ சேதி என்ற செயல் முறை ஆய்வுச் சேதி பலரும் அறிந்ததே. இன்றும் தொடர்பான ஆய்வுகள் பல அமைப்புகளால் நடந்து கொண்டிருக்கின்றன. இதற்கிடையில், நமக்கும் பரந்த வான் வெளிக்கும் மிகுந்த தொலைவு இருப்பதால், வேற்றுலக நுண்ணறிவு உயிரினத்தோடு தொடர்பு கொள்வதற்கான வாய்ப்பு மிக மிகக் குறைவே என்ற நிலைப்பாட்டை அமெரிக்க அரசாங்கம் எடுத்துள்ளது.
ஒரு நாகரிகத்தின் தொழில் நுட்ப வளர்ச்சியை, அந் நாகரிகம் எந்த அளவுக்கு ஆற்றலைப் பயன்படுத்தும் திறமை கொண்டது என்பதை வைத்துக் கணக்கிடலாம். நம் பால் வழியில், எத்தனை வேற்றுலக நாகரிகங்கள் இன்னும் விண் வெளியை ஆராய்ந்து கொண்டிருக்கின்றன என்பதை திரேக்கச் சமன்பாட்டை வைத்துக் கணிக்கலாம்.
வேற்றுலக நுண்ணறிவு உயிரினத்தைப் பல ஆண்டுகளாகத் தேடினினும், இது வரை ஒன்றையும் காணவில்லை. ஆக்டிவ் என்னும் அமைப்பு வானொலி அலைகளை விண்ணில் செலுத்தி, யாரேனும் இருக்கின்றார்களா என்று பார்த்துக் கொண்டு இருக்கின்றது.
2018 ஆம் ஆண்டில் சிம்பாப்வே துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது.நவமபர் 11 இல் டாக்காவில் நடைபெற்ற சிம்பாப்வே துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் துவக்க ஓவர்களை முஸ்தபிகுர் ரகுமானுடன் இணைந்து வீசிய இவர் 18 ஓவர்களை வீசிய இவர் 48 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இதில் 7 ஓவர்களை மெய்டனாக வீசினார். பின் இரன்டாவது ஆட்டப் பகுதியில் 12 ஓவர்களை வீச 45 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இதில் 4 ஓவர்களை மெய்டனாக வீசினார். இந்தப் போட்டியில் வங்காளதேச அனி 226 ஓட்டங்களில் வெற்றி பெற்றது.
இவர் 2015 ஆம் ஆண்டு முதல் முதல் தரத் துடுப்பாட்டப் போட்டிகளில் விளையாடி வருகிறார். 2015 ஆம் ஆண்டு அக்டோபர் 10இ ல் நடைபெற்ற தேசிய கிரிக்கெட் லீக்கில் இவர் சியல்கோட் மாகாண அணிக்காக விளையாடினார்.பட்டியல் அ துடுப்பாட்டப் போட்டிகளில் இவர் 2016 ஆம் ஆண்டு அறிமுகமானார். மே 5 இல் தாக்கா மாகாண பிரீமியர் கிரிக்கெட் லீக்கில் இவர் பிரைம் தோலேஷ்வர் சங்கம் சார்பாக விளையாடினார்.இருபது20 போட்டிகளில் இவர் 2017 ஆம் ஆண்டு முதலாக விளையாடி வருகிறார். அந்த ஆண்டில் நடைபெற்ற வங்காளதேச பிரீமியர் லீக் தொடரில் இவர் தாக்கா டைனமிட்ஸ் அணி சார்பாக அறிமுகமானார்.
காலித் அகுமத் வங்காளதேசத் துடுப்பாட்ட அணி வீரர் ஆவார். இவர் வங்காளதேச அணிக்காக தேர்வுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் வலதுகை மித வேகப் பந்து வீச்சாளராகவும் செயல்படுகிறார். நவம்பர் ,2018 இல் தேர்வுத் துடுப்பாட்டத்தில் அறிமுகமானார். வங்காளதேச தேசிய அணி,வங்காளதேச அ அணி , மற்றும் சியால்கோட் மாகாண அணி , பிரைம் தோலேஷ்வர் சங்கம் ,சிட்டகொங் வைக்கிங்ஸ் ,தாக்கா டைனமிட்ஸ் ஆகிய அணிகளுக்காக இவர் விளையாடி வருகிறார்.
2018-19 ஆம் ஆண்டிற்கான தேசியத் துடுப்பாட்ட லீக்கில் இவர் தாக்கா மெட்ரோபொலிஸ் அணிக்கு எதிராக விளையாடிய போட்டியில் 10 இலக்குகளைக் கைப்பற்றினார். முதல் தரத் துடுப்பாட்டப் போட்டியில் 10 இலக்குகளை முதல் முறையாக வீழ்த்தினார். பின் 2018-19 ஆம் ஆண்டிற்கான வங்காளதேச துடுப்பாட்ட லீக்கிற்கான வரை சிட்டகொங் வைக்கிங்ஸ் அணியில் இடம் பெற்றார்.
இத் திரைப்படம் ஒரே நபர் நல்லவராகவும், மோசமானவரகவும் இருவித வேடங்களில் தோன்றி நடித்த படமாகும். சத்யா என்ற இளைஞன் நிலங்களை வாங்கி விற்கும் நிறுவனத்தை நடத்தி வருகிறான். சுபா என்பவள் அங்கே அவனுக்கு உதவி புரிந்து வரும் மேலாளராகப் பணிபுரிகிறார். அவள் நல்ல எண்ணங்களைக் கொண்ட ஒரு நடுத்தர குடும்பத்தைச் சேர்ந்தவள். சுதீப் பணக்கார வியாபாரிகளிடம் உள்ள கணக்கில் வராத பணத்தை அவர்களிடமிருந்து கொள்ளையடித்து வாழும் இரட்டை வாழ்க்கையை வாழ்ந்து வருகிறான். அவனது தந்தை மிகப்பெரிய ஒரு கோடீஸ்வரனாக ஆக வேண்டும் என்பது அவனது கனவாகும். மேலும் ஆடம்பரமான ஒரு வாழ்க்கையைத் தான் வாழவேண்டும் எனவும் விலையுயர்ந்த ஒரு மெர்சிடிஸ்-பென்ஸ் போன்ற மகிழுந்தில் பயணிக்க வேண்டும் என்பதை லட்சியமாகக் கொண்டும் இவ்விதமான திருட்டுகளில் ஈடுபடுகிறான். இவ்வாறு அடிக்கடி நடக்கும் திருட்டுகளையெல்லாம் செய்வது தன்னைப் போலவே உள்ள மோசமான நடத்தைகளைக் கொண்ட சிவாதான் எனக் காவல் துறை மற்றும் அவனைச் சுற்றியுள்ளவர்களை நம்ப வைக்கிறான்.
இப்படத்தின் படப்பிடிப்பு மே மாதம் முடிவடைந்தது. ஜூன் மாத தொடக்கத்தில், மற்ற வேலைகள் தயாரிப்பு நிலையில் இருந்தது. ஜூலை மாதத்தில் தயாரிப்பாளர்கள் இப்படத்தை வெளியிட திட்டமிட்டனர். அச்சமயத்தில் நடிகர் ரஜினிகாந்த் நடித்து வெளியான கபாலி திரைப்படம் வெளிவந்ததால், தங்கள் படத்தை இரண்டு வாரங்களுக்குப் பிறகு இரு மொழிகளிலும் வெளியிட திட்டமிட்டனர். இந்தியா மற்றும் பிற நாடுகளில் ஒரே நேரத்தில் தமிழ் மற்றும் கன்னட பதிப்புகள் 1000 திரையரங்குகளுக்கும் மேலாக வெளியாகுமென எதிர்பார்க்கப்பட்டது. இத் திரைப்படத்தின் இசை ஜூலை 20 ல் வெளியிடப்பட்டது. தமிழ்த் திரைப்படங்களில் நடித்துவரும் தனுஷ், விஜய் சேதுபதி மற்றும் சிவகார்த்திகேயன் போன்றோர் இவ்விழாவில் கலந்து கொண்டனர்.